b"\n_START_ARTICLE_\nMol\xc3\xad fariner de can Marqu\xc3\xa8s\n_START_SECTION_\nFuncionament\n_START_PARAGRAPH_\nEl mol\xc3\xad fariner utilitzava l'aigua de la riera com a font d'energia natural. L'aigua de la riera era canalitzada fins a la bassa que hi ha al costat del mol\xc3\xad.. La bassa que servia per emmagatzemar l'aigua aconseguia regular\xe2\x80\x93ne la pressi\xc3\xb3. La bassa del mol\xc3\xad de can Marqu\xc3\xa8s disposa d'un pou, ubicat en un extrem i tocant a la paret del mol\xc3\xad. El pou \xc3\xa9s un conducte vertical circular amb una obertura petita al fons per la qual l'aigua surt a pressi\xc3\xb3 sobre el rodet.\n_START_SECTION_\nL'obrador\n_START_PARAGRAPH_\n\xc3\x89s un recinte, generalment petit, d'una sola planta situat a continuaci\xc3\xb3 de la bassa a la part oposada del canal. El seu interior \xc3\xa9s ben simple: all fons de l'estan\xc3\xa7a hi ha un pedr\xc3\xads ample i alt  que serveix de suport a les moles.\n_START_SECTION_\nEl carcab\xc3\xa0\n_START_PARAGRAPH_\nSota l'obrador s'obre un espai,  el carcab\xc3\xa0 , on volta una turbina rudiment\xc3\xa0ria, el rodet , i on l'aigua t\xc3\xa9 sortida cap a un altre mol\xc3\xad a trav\xc3\xa9s d'un canal.\n_START_SECTION_\nEl mecanisme\n_START_PARAGRAPH_\nEl mecanisme d'aquest mol\xc3\xad era molt senzill. L'aigua del pou queia amb for\xc3\xa7a sobre la turbina fent-la girar; Aqu\xc3\xad es produ\xc3\xafa la transformaci\xc3\xb3 de l'energia hidr\xc3\xa0ulica en energia mec\xc3\xa0nica, la pressi\xc3\xb3 de l'aigua es convertia en moviment rotatori. Aquest moviment es transmetia a trav\xc3\xa9s d'un eix a  la mola superior que girava a sobre d'una altra de fixa. Entremig de les dues moles hi havia el blat per a ser m\xc3\xb2lt\n_START_SECTION_\nLes moles\n_START_PARAGRAPH_\nLes moles potser s\xc3\xb3n l'element m\xc3\xa9s senzill del mol\xc3\xad per\xc3\xb2, tanmateix, s\xc3\xb3n les  que fan la feina m\xc3\xa9s complexa. Una mola \xc3\xa9s una pe\xc3\xa7a circular de pedra d'uns set pams( 1,40 m.) de di\xc3\xa0metre per un o dos de gruix. El centre de la mola \xe2\x80\x93 l'ull de la mola \xe2\x80\x93  \xc3\xa9s foradat._NEWLINE_El mol\xc3\xad porta dues moles: la mola inferior fixa o mola sotana i la mola superior,m\xc3\xb2bil, o mola volandera._NEWLINE_Un element molt important de les moles \xc3\xa9s el ratllat: conjunt d'incisions en forma de petits canals solquen les cares que molen. El ratllat de les moles \xc3\xa9s destinat per treure i apartar el seg\xc3\xb3 i per facilitar la m\xc3\xb2lta de gra i ajudar la circulaci\xc3\xb3 del gra mig m\xc3\xb2lt del centre de la mola fins  a l'extrem exterior."